BDMS "2022Q2

บริษัท กรุงเทพดุสิตเวชการ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนและหกเดือนสิ้นสุดวันที่ 30 มิถุนายน 2565

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล โดยบริษัทฯ เลือกนำเสนองบการเงินระหว่างกาลแบบย่อ อย่างไรก็ตาม บริษัทฯ ได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท กรุงเทพดุสิตเวชการ จำกัด (มหาชน) และบริษัทย่อย (“กลุ่มบริษัท”) และใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2564 โดยมีการเปลี่ยนแปลงโครงสร้างเกี่ยวกับบริษัทย่อยในงวดปัจจุบันตามที่กล่าวไว้ในหมายเหตุประกอบงบการเงินข้อ 6

1.3	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน                 งบการเงินสำหรับปีสิ้นสุดวันที่ 31 ธันวาคม 2564

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

2.       ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 30 มิถุนายน 2565 และ 31 ธันวาคม 2564 แยกตามอายุหนี้ที่ค้างชำระได้ดังนี้

(หน่วย: พันบาท)

3.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ทั้งนี้ในงวดปัจจุบันไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจที่สำคัญสามารถสรุปได้ดังนี้

(หน่วย: ล้านบาท)

(หน่วย: ล้านบาท)

ยอดคงค้างของรายการข้างต้น ณ วันที่ 30 มิถุนายน 2565 และ 31 ธันวาคม 2564 ได้แสดงแยกต่างหากใน   งบแสดงฐานะการเงินซึ่งมีรายละเอียดดังนี้

รายการเคลื่อนไหวของเงินให้กู้ยืมและเงินกู้ยืมกับบริษัทย่อยระหว่างงวดสามารถสรุปได้ดังนี้

(หน่วย: พันบาท)

เงินให้กู้ยืมระยะสั้นและระยะยาวแก่บริษัทย่อย และเงินกู้ยืมระยะสั้นจากบริษัทย่อย

บริษัทฯ ได้ทำสัญญาให้กู้ยืมเงินระยะสั้นและระยะยาวระยะเวลา 3 - 8 ปีแก่บริษัทย่อย โดยคิดดอกเบี้ยสำหรับเงินให้กู้ยืมในอัตราดอกเบี้ย MLR ลบอัตราคงที่ต่อปี และ LIBOR บวกอัตราคงที่ต่อปี และอัตราคงที่ตามที่ระบุในสัญญา ซึ่งมีกำหนดชำระดอกเบี้ยเป็นรายเดือนและมีกำหนดชำระคืนเงินต้นตามที่ระบุไว้ในสัญญา

บริษัทฯ ได้ทำสัญญาเงินกู้ยืมระยะสั้นกับบริษัทย่อย โดยมีอัตราดอกเบี้ยเงินกู้ยืมระยะสั้นในอัตราเงินฝากประจำ ซึ่งมีกำหนดชำระดอกเบี้ยเป็นรายเดือนและมีกำหนดชำระคืนเงินต้นตามที่ระบุไว้ในสัญญา

ภาระค้ำประกันกับบริษัทย่อย

ณ วันที่ 30 มิถุนายน 2565 บริษัทฯ ได้ค้ำประกันเงินเบิกเกินบัญชีจำนวนเงิน 2 ล้านเหรียญสหรัฐฯ                        (31 ธันวาคม 2564: 2 ล้านเหรียญสหรัฐฯ) ให้กับบริษัทย่อยในต่างประเทศ

ค่าตอบแทนกรรมการและผู้บริหาร

ในระหว่างงวด กลุ่มบริษัทมีค่าตอบแทนให้แก่กรรมการและผู้บริหาร ดังต่อไปนี้

นอกเหนือจากผลประโยชน์ระยะสั้นแล้ว ผู้บริหารจะได้รับสวัสดิการรักษาพยาบาลตามระเบียบของ       บริษัทฯ ที่ได้วางไว้ เช่นเดียวกับพนักงานทั่วไปของบริษัทฯ  กรรมการจากภายนอกที่ไม่มีสถานะเป็นพนักงาน/ผู้บริหารตามสัญญาจ้างของบริษัทฯ จะได้รับวงเงินค่ารักษาพยาบาลจำนวน 3 ล้านบาท/คน/ปี เพื่อใช้สำหรับการรักษาพยาบาลเฉพาะในโรงพยาบาลกรุงเทพและโรงพยาบาลในเครือ

4.	สินทรัพย์ทางการเงินไม่หมุนเวียนอื่น

5.	เงินลงทุนในบริษัทร่วม

รายละเอียดของส่วนแบ่งกำไร(ขาดทุน)จากเงินลงทุนในบริษัทร่วม

บริษัท คูล แอนด์ จอย จำกัด

ในไตรมาสที่ 1 ปี 2565 บริษัท คูล แอนด์ จอย จำกัด ได้ชำระบัญชีเสร็จสิ้นและคืนทุนให้แก่บริษัทฯ จำนวนเงิน 0.9 ล้านบาท

6.	เงินลงทุนในบริษัทย่อย

ในระหว่างงวด มีการเปลี่ยนแปลงของเงินลงทุนในบริษัทย่อย ดังนี้

6.1. 	การจัดตั้งบริษัทย่อยแห่งใหม่

บริษัท บีดีเอ็มเอส ซิลเวอร์ จำกัด

เมื่อวันที่ 25 พฤษภาคม 2565 ที่ประชุมคณะกรรมการบริษัท ครั้งที่ 5/2565 ได้มีมติอนุมัติการจัดตั้งบริษัท บีดีเอ็มเอส ซิลเวอร์ จำกัด ซึ่งบริษัทฯถือหุ้นในสัดส่วนร้อยละ 100  โดยมีทุนจดทะเบียน 5,000 ล้านบาท  เพื่อเข้าทำสัญญาเช่าระยะยาว ลงทุนและดำเนินการโครงการ BDMS Silver Wellness & Residence  บริษัทย่อยดังกล่าวได้จดทะเบียนจัดตั้งบริษัทในเดือนพฤษภาคม 2565 โดยมีทุนจดทะเบียนเริ่มแรก 1 ล้านบาท

เมื่อวันที่ 15 มิถุนายน 2565 ที่ประชุมวิสามัญผู้ถือหุ้นครั้งที่ 1/2565 ของบริษัท บีดีเอ็มเอส ซิลเวอร์ จำกัด ได้มีมติอนุมัติให้เพิ่มทุนจดทะเบียน จาก 1 ล้านบาท เป็น 5,000 ล้านบาท โดยการออกหุ้นสามัญใหม่จำนวน 499.9 ล้านหุ้น มูลค่าที่ตราไว้หุ้นละ 10 บาท โดยเรียกชำระค่าหุ้นเพิ่มทุนหุ้นละ 6 บาท รวมเป็นเงิน 2,999.4 ล้านบาท ในเดือนมิถุนายน 2565 บริษัทฯได้เข้าซื้อหุ้นเพิ่มทุนดังกล่าวทั้งจำนวน

บริษัท ดอกเตอร์ฟาร์มา เฮลธ์ เทคโนโลยี จำกัด

เมื่อวันที่ 26 เมษายน 2565 ที่ประชุมคณะกรรมการบริหารบริษัทฯ ครั้งที่ 4/2565 ได้มีมติอนุมัติจัดตั้งบริษัท ดอกเตอร์ฟาร์มา เฮลธ์ เทคโนโลยี จำกัด เพื่อดำเนินธุรกิจร้านขายยา มีทุนจดทะเบียน 200 ล้านบาท และให้บริษัท รอยัลบางกอก เฮลธ์แคร์ จำกัด ซึ่งเป็นบริษัทย่อยที่บริษัทฯถือหุ้นร้อยละ 100 เข้าถือหุ้นในบริษัทดังกล่าวในสัดส่วนร้อยละ 60

ในเดือนมิถุนายน 2565 บริษัท ดอกเตอร์ฟาร์มา เฮลธ์ เทคโนโลยี จำกัด ได้จดทะเบียนจัดตั้งบริษัท โดยออกหุ้นสามัญจำนวน 2 ล้านหุ้น มูลค่าที่ตราไว้หุ้นละ 100 บาทโดยเรียกชำระค่าหุ้นครั้งแรกหุ้นละ 50 บาทบริษัท รอยัลบางกอก เฮลธ์แคร์ จำกัด ได้จ่ายชำระค่าหุ้นแล้วจำนวน 60 ล้านบาท

6.2 	การลงทุนในบริษัทย่อยเพิ่มเติม

6.3 	การเพิกถอนหลักทรัพย์ของบริษัท สมิติเวช จำกัด (มหาชน) จากการเป็นหลักทรัพย์จดทะเบียนในตลาดหลักทรัพย์แห่งประเทศไทย และการทำคำเสนอซื้อเพื่อเพิกถอนหลักทรัพย์

เมื่อวันที่ 29 มิถุนายน 2565 ที่ประชุมคณะกรรมการบริษัทฯ ครั้งที่ 6/2565 มีมติอนุมัติให้บริษัทฯ ซึ่งปัจจุบันถือหุ้นบริษัท สมิติเวช จำกัด (มหาชน) (“SVH”) เป็นจำนวนรวมทั้งสิ้น 95,764,033 หุ้น คิดเป็นร้อยละ 95.76 ของจำนวนหุ้นที่ออกและจำหน่ายแล้วทั้งหมดของ SVH  เข้าทำคำเสนอซื้อหลักทรัพย์ของ SVH  ในส่วนที่เหลือจำนวน 4,235,967 หุ้น คิดเป็นร้อยละ 4.24 ของจำนวนหุ้นที่ออกและจำหน่ายแล้วทั้งหมดของ SVH ในราคา 480 บาทต่อหุ้น  คิดเป็นมูลค่าทั้งสิ้น 2,033.26 ล้านบาท  เพื่อเพิกถอนหลักทรัพย์ของ SVH  ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย

การเพิกถอนหลักทรัพย์ SVH ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย ได้รับการอนุมัติจากคณะกรรมการบริษัทของ SVH เมื่อวันที่ 29 มิถุนายน 2565 โดยคณะกรรมการบริษัทของ SVH มีมติเห็นชอบให้เสนอต่อที่ประชุมผู้ถือหุ้นของ SVH เพื่อพิจารณาอนุมัติการเพิกถอนหลักทรัพย์ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยต่อไป

7.	ที่ดิน อาคารและอุปกรณ์

การเปลี่ยนแปลงของบัญชีที่ดิน อาคาร และอุปกรณ์สำหรับงวดหกเดือนสิ้นสุดวันที่ 30 มิถุนายน 2565 สรุปได้ดังนี้

(หน่วย: พันบาท)

8.	สินทรัพย์สิทธิการใช้

การเปลี่ยนแปลงของบัญชีสินทรัพย์สิทธิการใช้สำหรับงวดหกเดือนสิ้นสุดวันที่ 30 มิถุนายน 2565 สรุปได้ดังนี้

(หน่วย: พันบาท)

9.	เงินกู้ยืมระยะสั้นจากสถาบันการเงิน

9.1 	เงินกู้ยืมระยะสั้นจากสถาบันการเงิน

ณ วันที่ 30 มิถุนายน 2565 บริษัทฯ มีเงินกู้ยืมระยะสั้นจากสถาบันการเงินเป็นจำนวนเงินรวมทั้งสิ้น 3,000 ล้านบาท (31 ธันวาคม 2564: ไม่มี) โดยคิดดอกเบี้ยในอัตราคงที่และมีกำหนดชำระดอกเบี้ยตามเงื่อนไขที่กำหนดในสัญญา เงินต้นของเงินกู้ยืมระยะสั้นดังกล่าวครบกำหนดชำระเมื่อทวงถาม

9.2 	วงเงินสินเชื่อที่ยังไม่เบิกใช้

ณ วันที่ 30 มิถุนายน 2565 วงเงินสินเชื่อกับสถาบันการเงินซึ่งยังมิได้เบิกใช้ มีดังนี้

10.	เงินกู้ยืมระยะยาวจากสถาบันการเงิน

ณ วันที่ 30 มิถุนายน 2565 เงินกู้ยืมระยะยาวจากสถาบันการเงินของบริษัทฯ จำนวน 1,000 ล้านบาท                            (31 ธันวาคม 2564: 1,000 ล้านบาท) มีอัตราดอกเบี้ยคงที่ และจะชำระคืนเงินต้นเมื่อครบกำหนดตามสัญญา ในเดือน พฤษภาคม 2567 ซึ่งบริษัทฯ ต้องปฏิบัติตามเงื่อนไขของสัญญาเงินกู้ที่ได้ระบุข้อปฏิบัติบางประการ เช่น การดำรงอัตราส่วนทางการเงิน เป็นต้น

11.	หุ้นกู้

การเปลี่ยนแปลงของบัญชีหุ้นกู้สุทธิจากค่าใช้จ่ายในการออกหุ้นกู้และตัดจำหน่ายสำหรับงวดหกเดือนสิ้นสุดวันที่ 30 มิถุนายน 2565 มีรายละเอียดดังนี้

(หน่วย: พันบาท)

บริษัท ฯ เข้าทำสัญญาแลกเปลี่ยนอัตราดอกเบี้ยสำหรับหุ้นกู้ BDMS256A กับสถาบันการเงินแห่งหนึ่ง    โดยเปลี่ยนอัตราดอกเบี้ยจากอัตราดอกเบี้ยคงที่ต่อปีเป็นด้วยอัตราดอกเบี้ยลอยตัวบวกอัตราคงที่ต่อปี

หุ้นกู้มีข้อปฏิบัติบางประการที่บริษัทฯ ต้องปฏิบัติตาม เช่น การดำรงอัตราส่วนทางการเงิน การจ่ายปันผล           การจำหน่ายจ่ายโอนทรัพย์สิน เป็นต้น

12. 	เงินปันผลจ่าย

13.   กำไรต่อหุ้น

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

14.	ภาระผูกพันและหนี้สินที่อาจเกิดขึ้น

หนี้สินที่อาจเกิดขึ้น

ณ วันที่ 30 มิถุนายน 2565 หนังสือค้ำประกันที่ออกโดยธนาคารในนามของกลุ่มบริษัท และเฉพาะของบริษัทฯ เหลืออยู่เป็นจำนวน 512 ล้านบาท และ 154 ล้านบาท ตามลำดับ

หนังสือค้ำประกันที่ออกโดยธนาคารดังกล่าวเกี่ยวเนื่องกับภาระผูกพันทางปฏิบัติบางประการตามปกติธุรกิจ เช่น ค่าใช้จ่ายสาธารณูปโภคและการปฏิบัติตามสัญญา

15.	ข้อมูลทางการเงินจำแนกตามส่วนงาน

ส่วนงานดำเนินงานที่นำเสนอนี้สอดคล้องกับรายงานภายในของบริษัทฯ ที่จัดทำให้กับผู้มีอำนาจตัดสินใจสูงสุดด้านการดำเนินงาน และได้รับการสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทฯ คือ คณะกรรมการบริหาร

กลุ่มบริษัทดำเนินกิจการในส่วนงานดำเนินงานสองส่วนงาน คือ ธุรกิจโรงพยาบาลและธุรกิจอื่นที่ประกอบกิจการที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยา ธุรกิจผลิตน้ำเกลือและธุรกิจร้านขายยาและเวชภัณฑ์ ให้บริการจัดการและบริหารทรัพย์สินที่เกี่ยวข้องในธุรกิจรักษาพยาบาล จัดจำหน่ายสินค้าเวชสำอางค์ บริการทางด้านบัญชี บริการด้านเทคโนโลยีและสารสนเทศ บริการจัดฝึกอบรม และนายหน้าประกัน ซึ่งส่วนงานดำเนินงานทั้งสองส่วนนี้มีลักษณะเชิงเศรษฐกิจที่คล้ายคลึงกัน กล่าวคือ กลุ่มลูกค้าส่วนใหญ่ของส่วนงานต่างๆ เป็นกลุ่มเดียวกัน วิธีการให้บริการและการบริหารจัดการของส่วนงานต่างๆ มีความใกล้เคียงกัน

นอกจากนี้ กลุ่มบริษัทดำเนินกิจการภายใต้เขตภูมิศาสตร์ทั้งในประเทศไทยและต่างประเทศ

เนื่องจากส่วนงานธุรกิจโรงพยาบาลเป็นส่วนงานหลักของกิจการและมีข้อมูลของส่วนงานดำเนินงาน    ซึ่งพิจารณาจากเกณฑ์เชิงปริมาณมีสัดส่วนเกินกว่าร้อยละ 90 ของส่วนงานทั้งหมดทั้งส่วนงานดำเนินงานและส่วนงานภูมิศาสตร์ ดังนั้น รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงิน จึงถือเป็นการรายงานตามส่วนงานดำเนินงานและภูมิศาสตร์แล้ว

กลุ่มบริษัทไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10 ของรายได้ของกิจการสำหรับงวดหกเดือนสิ้นสุดวันที่ 30 มิถุนายน 2565 และ 2564

16.		เครื่องมือทางการเงิน

## 16.1	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

16.2	ลำดับชั้นของมูลค่ายุติธรรม

ณ วันที่ 30 มิถุนายน 2565 กลุ่มบริษัทมีสินทรัพย์และหนี้สินทางการเงินที่วัดมูลค่าด้วยมูลค่ายุติธรรมโดยแยกแสดงตามลำดับชั้นของมูลค่ายุติธรรม ดังนี้

## 17.	การอนุมัติงบการเงิน

งบการเงินระหว่างกาลนี้ได้รับอนุมัติให้ออกโดยกรรมการผู้รับมอบอำนาจของบริษัทฯ ในวันที่ 11 สิงหาคม 2565

|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2565 | 31 ธันวาคม 2564 | 30 มิถุนายน 2565 | 31 ธันวาคม 2564 |

| ลูกหนี้การค้า - กิจการที่เกี่ยวข้องกัน | 10,057 | 7,968 | 28,543 | 23,480 |

| ลูกหนี้การค้า - กิจการที่ไม่เกี่ยวข้องกัน-สุทธิ | 10,845,204 | 8,574,105 | 1,102,760 | 796,644 |

| ลูกหนี้อื่น - กิจการที่เกี่ยวข้องกัน | 1,226 | 783 | 170,804 | 160,753 |

| ลูกหนี้อื่น - กิจการที่ไม่เกี่ยวข้องกัน | 315,530 | 266,333 | 42,749 | 46,053 |

| ค่าใช้จ่ายจ่ายล่วงหน้า | 281,120 | 281,564 | 45,483 | 44,347 |

| รวมลูกหนี้การค้า และลูกหนี้อื่น-สุทธิ | 11,453,137 | 9,130,753 | 1,390,339 | 1,071,277 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2565 | 31 ธันวาคม 2564 | 30 มิถุนายน 2565 | 31 ธันวาคม 2564 |

| กิจการที่เกี่ยวข้องกัน |  |  |  |  |

| ยังไม่ถึงกำหนดชำระ | 4,616 | 4,277 | 18,497 | 13,695 |

| ไม่เกิน 3 เดือน | 5,326 | 3,674 | 9,723 | 8,560 |

| 3 ถึง 6 เดือน | 96 | 17 | 231 | 1,225 |

| 6 ถึง 12 เดือน | 19 | - | 92 | - |

| รวมลูกหนี้การค้า - กิจการที่เกี่ยวข้องกัน | 10,057 | 7,968 | 28,543 | 23,480 |

|  |  |  |  |  |

| กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 4,434,596 | 4,055,387 | 515,687 | 443,661 |

| ไม่เกิน 3 เดือน | 4,017,252 | 3,560,561 | 395,632 | 280,689 |

| 3 ถึง 6 เดือน | 1,547,839 | 866,261 | 167,825 | 88,389 |

| 6 ถึง 12 เดือน | 1,014,541 | 249,622 | 69,604 | 28,650 |

| มากกว่า 12 เดือนขึ้นไป | 433,412 | 374,023 | 85,255 | 79,295 |

| รวมลูกหนี้การค้า - กิจการที่ไม่เกี่ยวข้องกัน | 11,447,640 | 9,105,854 | 1,234,003 | 920,684 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (602,436) | (531,749) | (131,243) | (124,040) |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 10,845,204 | 8,574,105 | 1,102,760 | 796,644 |

| รวมลูกหนี้การค้า - สุทธิ | 10,855,261 | 8,582,073 | 1,131,303 | 820,124 |



|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| บริษัทร่วม |  |  |  |  |

| รายได้ค่ารักษาพยาบาลและวิเคราะห์แลป | 2.4 | 0.8 | - | - |

| รายได้จากการจำหน่ายสินค้าและรายได้อื่น | 0.5 | - | - | - |

| ต้นทุนสินค้าและบริการ | 5.3 | 1.4 | 0.2 | - |

|  |  |  |  |  |

| บริษัทย่อย |  |  |  |  |

| รายได้ค่ารักษาพยาบาลและวิเคราะห์แลป | - | - | 52.3 | 39.5 |

| รายได้ค่าที่ปรึกษาและบริหารงาน | - | - | 264.3 | 213.2 |

| รายได้ทางการเงิน | - | - | 25.6 | 30.3 |

| เงินปันผลรับ | - | - | 3,647.7 | 2,241.8 |

| รายได้อื่น | - | - | 28.4 | 22.0 |

| ต้นทุนสินค้าและบริการ | - | - | 234.2 | 214.6 |

| ค่าใช้จ่ายที่ปรึกษาและบริหารงาน | - | - | 61.3 | 53.1 |

| ค่าใช้จ่ายอื่น | - | - | 7.9 | 10.4 |

| ต้นทุนทางการเงิน | - | - | 8.3 | 5.4 |

|  |  |  |  |  |

| บุคคลหรือกิจการที่เกี่ยวข้องกัน |  |  |  |  |

| รายได้ค่ารักษาพยาบาลและวิเคราะห์แลป | 11.1 | 8.3 | 3.4 | 3.8 |

| รายได้จากการจำหน่ายสินค้าและรายได้อื่น | 4.9 | 3.3 | 3.9 | 2.6 |

| ต้นทุนสินค้าและบริการ | 35.0 | 15.2 | 32.3 | 11.5 |

| ค่าใช้จ่ายที่ปรึกษาและบริหารงาน | 0.7 | 1.4 | - | - |

| ค่าใช้จ่ายอื่น | 17.6 | 7.7 | 10.3 | 5.1 |



|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| บริษัทร่วม |  |  |  |  |

| รายได้ค่ารักษาพยาบาลและวิเคราะห์แลป | 4.6 | 1.3 | - | - |

| รายได้จากการจำหน่ายสินค้าและรายได้อื่น | 0.9 | 0.9 | - | - |

| ต้นทุนสินค้าและบริการ | 8.7 | 2.8 | 0.3 | - |

|  |  |  |  |  |

| บริษัทย่อย |  |  |  |  |

| รายได้ค่ารักษาพยาบาลและวิเคราะห์แลป | - | - | 96.9 | 85.7 |

| รายได้ค่าที่ปรึกษาและบริหารงาน | - | - | 551.7 | 407.5 |

| รายได้ทางการเงิน | - | - | 52.4 | 61.2 |

| เงินปันผลรับ | - | - | 5,751.9 | 4,761.8 |

| รายได้อื่น | - | - | 56.7 | 44.0 |

| ต้นทุนสินค้าและบริการ | - | - | 480.2 | 395.0 |

| ค่าใช้จ่ายที่ปรึกษาและบริหารงาน | - | - | 121.8 | 108.2 |

| ค่าใช้จ่ายอื่น | - | - | 15.8 | 19.6 |

| ต้นทุนทางการเงิน | - | - | 18.6 | 16.5 |

|  |  |  |  |  |

| บุคคลหรือกิจการที่เกี่ยวข้องกัน |  |  |  |  |

| รายได้ค่ารักษาพยาบาลและวิเคราะห์แลป | 24.5 | 15.8 | 8.6 | 5.5 |

| รายได้จากการจำหน่ายสินค้าและรายได้อื่น | 8.3 | 6.4 | 6.2 | 5.2 |

| ต้นทุนสินค้าและบริการ | 72.4 | 40.8 | 67.9 | 32.2 |

| ค่าใช้จ่ายที่ปรึกษาและบริหารงาน | 1.5 | 1.5 | - | - |

| ค่าใช้จ่ายอื่น | 32.8 | 25.5 | 20.2 | 13.8 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน2565 | 31 ธันวาคม 2564 | 30 มิถุนายน2565 | 31 ธันวาคม 2564 |

| ลูกหนี้การค้า - กิจการที่เกี่ยวข้องกัน  (หมายเหตุ 2) |  |  |  |  |

| บริษัทร่วม | 2,967 | 1,118 | - | - |

| บริษัทย่อย | - | - | 26,784 | 20,894 |

| บริษัทที่เกี่ยวข้องกัน | 7,090 | 6,850 | 1,759 | 2,586 |

| รวมลูกหนี้การค้า - กิจการที่เกี่ยวข้องกัน | 10,057 | 7,968 | 28,543 | 23,480 |

|  |  |  |  |  |

| ลูกหนี้อื่น - กิจการที่เกี่ยวข้องกัน (หมายเหตุ 2) |  |  |  |  |

| รายได้ค่าที่ปรึกษาและบริหารงานค้างรับ |  |  |  |  |

| บริษัทย่อย | - | - | 94,725 | 98,039 |

| รวม | - | - | 94,725 | 98,039 |

|  |  |  |  |  |

| ดอกเบี้ยค้างรับและอื่น ๆ |  |  |  |  |

| บริษัทย่อย | - | - | 75,150 | 62,114 |

| บริษัทที่เกี่ยวข้องกัน | 1,226 | 783 | 929 | 600 |

| รวม | 1,226 | 783 | 76,079 | 62,714 |

| รวมลูกหนี้อื่น - กิจการที่เกี่ยวข้องกัน | 1,226 | 783 | 170,804 | 160,753 |

|  |  |  |  |  |

| เงินปันผลค้างรับ - กิจการที่เกี่ยวข้องกัน |  |  |  |  |

| บริษัทย่อย | - | - | - | 574,584 |

| รวม | - | - | - | 574,584 |

|  |  |  |  |  |

| สินทรัพย์ไม่หมุนเวียนอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 9,477 | 9,515 |

| บริษัทที่เกี่ยวข้องกัน | 4,083 | 4,083 | - | - |

| รวมสินทรัพย์ไม่หมุนเวียนอื่น - กิจการที่เกี่ยวข้องกัน | 4,083 | 4,083 | 9,477 | 9,515 |

|  |  |  |  |  |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน2565 | 31 ธันวาคม 2564 | 30 มิถุนายน2565 | 31 ธันวาคม 2564 |

| เจ้าหนี้การค้า - กิจการที่เกี่ยวข้องกัน |  |  |  |  |

| บริษัทร่วม | 4,798 | 4,586 | 143 | 111 |

| บริษัทย่อย | - | - | 98,438 | 103,776 |

| บริษัทที่เกี่ยวข้องกัน | 12,065 | 10,830 | 11,173 | 9,884 |

| รวมเจ้าหนี้การค้า – กิจการที่เกี่ยวข้องกัน | 16,863 | 15,416 | 109,754 | 113,771 |

|  |  |  |  |  |

| เจ้าหนี้อื่น - กิจการที่เกี่ยวข้องกัน |  |  |  |  |

| บริษัทย่อย | - | - | 33,243 | 77,379 |

| บริษัทที่เกี่ยวข้องกัน | 3,515 | 5,036 | 2,936 | 4,208 |

| รวมเจ้าหนี้อื่น - กิจการที่เกี่ยวข้องกัน | 3,515 | 5,036 | 36,179 | 81,587 |

|  |  |  |  |  |

| ดอกเบี้ยค้างจ่าย - กิจการที่เกี่ยวข้องกัน |  |  |  |  |

| บริษัทย่อย | - | - | 2,133 | 3,323 |

| รวมดอกเบี้ยค้างจ่าย - กิจการที่เกี่ยวข้องกัน | - | - | 2,133 | 3,323 |

|  |  |  |  |  |

| หนี้สินตามสัญญาเช่า - กิจการที่เกี่ยวข้องกัน |  |  |  |  |

| บริษัทย่อย | - | - | 410,395 | 547,215 |

| บริษัทที่เกี่ยวข้องกัน | 38,281 | 44,135 | 13,942 | 16,468 |

| รวมหนี้สินตามสัญญาเช่า - กิจการที่เกี่ยวข้องกัน | 38,281 | 44,135 | 424,337 | 563,683 |

|  |  |  |  |  |

| หนี้สินไม่หมุนเวียนอื่น - กิจการที่เกี่ยวข้องกัน |  |  |  |  |

| บริษัทย่อย | - | - | 13,189 | 14,032 |

| บริษัทที่เกี่ยวข้องกัน | 1,360 | 1,295 | 1,041 | 971 |

| รวมหนี้สินไม่หมุนเวียนอื่น - กิจการที่เกี่ยวข้องกัน | 1,360 | 1,295 | 14,230 | 15,003 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 ธันวาคม2564 | เพิ่มขึ้น | ลดลง | 30 มิถุนายน2565 |

|  |  |  |  |  |

| เงินให้กู้ยืมระยะสั้นแก่บริษัทย่อย | 3,082,685 | 129,723 | (507,357) | 2,705,051 |

| เงินให้กู้ยืมระยะยาวแก่บริษัทย่อย | 641,429 | 5,179 | (63,200) | 583,408 |

| เงินกู้ยืมระยะสั้นจากบริษัทย่อย | 14,548,579 | 979,815 | (5,897,669) | 9,630,725 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ผลประโยชน์ระยะสั้น | 120.4 | 90.8 | 104.3 | 78.6 |

| ผลประโยชน์หลังออกจากงาน | 1.3 | 1.2 | 1.3 | 1.1 |

| รวม | 121.7 | 92.0 | 105.6 | 79.7 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ผลประโยชน์ระยะสั้น | 158.0 | 130.2 | 133.1 | 106.4 |

| ผลประโยชน์หลังออกจากงาน | 2.6 | 2.3 | 2.6 | 2.3 |

| รวม | 160.6 | 132.5 | 135.7 | 108.7 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2565 | 31 ธันวาคม 2564 | 30 มิถุนายน 2565 | 31 ธันวาคม 2564 |

| เงินลงทุนในตราสารทุน (วัดมูลค่ายุติธรรมผ่านกำไรขาดทุนเบ็ดเสร็จอื่น) | 592,869 | 530,978 | 227,041 | 206,079 |

| เงินลงทุนในตราสารหนี้ (วัดมูลค่าด้วยราคาทุนตัดจำหน่าย) | 46,978 | 44,937 | - | - |

| สินทรัพย์ตราสารอนุพันธ์ – สัญญาแลกเปลี่ยนอัตราดอกเบี้ย (หมายเหตุ 11) | 6,050 | 111,849 | 6,050 | 111,849 |

| รวม | 645,897 | 687,764 | 233,091 | 317,928 |

| หัก: เงินลงทุนในตราสารหนี้ส่วนที่ถึงกำหนดภายในหนึ่งปี | (25,000) | (19,000) | - | - |

| รวมสินทรัพย์ทางการเงินไม่หมุนเวียนอื่น | 620,897 | 668,764 | 233,091 | 317,928 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม |

| ชื่อบริษัท | สำหรับงวดหกเดือนสิ้นสุดวันที่ | สำหรับงวดหกเดือนสิ้นสุดวันที่ |

|  | 30 มิถุนายน 2565 | 30 มิถุนายน 2564 |

| บริษัทร่วมที่ถือหุ้นโดยบริษัทฯ |  |  |

| บริษัท คูล แอนด์ จอย จำกัด | (7) | - |

| บริษัท อุดรพัฒนา (1994) จำกัด (ถือหุ้นโดยบริษัทฯ ร้อยละ 15.26 ถือหุ้นทางอ้อมโดยบริษัทย่อยร้อยละ 9.85) | (7,231) | (10,751) |

|  |  |  |

| บริษัทร่วมที่ถือหุ้นโดยบริษัทย่อย |  |  |

| บริษัท เยเนอรัล ฮอสปิตอล โปรดัคส์ จำกัด (มหาชน) | 22,607 | 18,862 |

| บริษัท เอ็นเฮลท์ โนโวยีน จีโนมิกส์ จำกัด     (เดิมชื่อ บริษัท โนโวยีน เอ็นเฮลท์ (ประเทศไทย) จำกัด) | - | (48) |

| Al Ghaith Bangkok Dusit Management Services LLC. | - | - |

| รวม | 15,369 | 8,063 |



| ชื่อบริษัท | ซื้อเงินลงทุนเพิ่มเติม (ล้านบาท) | อัตราร้อยละของการถือหุ้น โดยกลุ่มบริษัท | อัตราร้อยละของการถือหุ้น โดยกลุ่มบริษัท |

| ชื่อบริษัท | ซื้อเงินลงทุนเพิ่มเติม (ล้านบาท) | 30 มิถุนายน 2565 | 31 ธันวาคม 2564 |

| ถือหุ้นโดยบริษัท บริษัท ประสิทธิ์พัฒนา จํากัด (มหาชน) | 0.1 | 98.62 | 98.62 |

| บริษัท โรงพยาบาลกรุงเทพภูเก็ต จำกัด | 0.3 | 99.72 | 99.70 |

| บริษัท สหแพทย์เภสัช จำกัด | 60.2 | 89.06 | 87.05 |

| ถือหุ้นโดยบริษัทย่อย	 บริษัท เอ็นเฮลท์ โนโวยีน จีโนมิกส์ จำกัด | 83.2 | 74.01 | 74.01 |



|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2564 | 79,689,146 | 13,254,632 |

| ซื้อเพิ่ม | 2,002,485 | 191,831 |

| โอนออก | (2,661) | - |

| จำหน่ายและตัดจำหน่าย | (11,941) | (1,406) |

| ค่าเสื่อมราคาสำหรับงวด | (2,606,591) | (481,579) |

| กลับรายการค่าเผื่อการด้อยค่า | 24,580 | - |

| ผลต่างจากการแปลงค่างบการเงิน | 95,009 | - |

| มูลค่าสุทธิตามบัญชี ณ วันที่ 30 มิถุนายน 2565 | 79,190,027 | 12,963,478 |



|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2564 | 2,862,017 | 1,187,529 |

| เพิ่มขึ้น | 77,888 | 15,166 |

| การเปลี่ยนแปลงสัญญาเช่า | 35,589 | 51,514 |

| ลดลง | (19,224) | (735) |

| ค่าเสื่อมราคาสำหรับงวด | (211,747) | (104,305) |

| มูลค่าสุทธิตามบัญชี ณ วันที่ 30 มิถุนายน 2565 | 2,744,523 | 1,149,169 |



|  | งบการเงินรวม | งบการเงินเฉพาะกิจการ |

| สกุลเงินบาท | 19,055 ล้านบาท | 18,569 ล้านบาท |

| สกุลเงินเหรียญสหรัฐฯ | 2 ล้านเหรียญสหรัฐฯ | - |



|  | งบการเงินรวม/งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2564 | 14,596,013 |

| ตัดจำหน่ายค่าใช้จ่ายในการออกหุ้นกู้ระหว่างงวด | 860 |

| หัก : ไถ่ถอนหุ้นกู้ระหว่างงวด | (2,500,000) |

| ยอดคงเหลือ ณ วันที่ 30 มิถุนายน 2565 | 12,096,873 |

| หัก: ส่วนของหุ้นกู้ที่ถึงกำหนดชำระภายในหนึ่งปี | (5,599,495) |

| หุ้นกู้ | 6,497,378 |



| เงินปันผล | อนุมัติโดย | เงินปันผลจ่าย | เงินปันผลจ่าย ต่อหุ้น |

|  |  | (ล้านบาท) | (บาท) |

| เงินปันผลประจำปี 2563 | ที่ประชุมสามัญผู้ถือหุ้น  เมื่อวันที่ 9 เมษายน 2564 | 8,740 | 0.55 |

| รวมเงินปันผลในระหว่างงวดหกเดือนสิ้นสุดวันที่ 30 มิถุนายน 2564 | รวมเงินปันผลในระหว่างงวดหกเดือนสิ้นสุดวันที่ 30 มิถุนายน 2564 | 8,740 | 0.55 |

|  |  |  |  |

| เงินปันผลประจำปี 2564 | ที่ประชุมสามัญผู้ถือหุ้น  เมื่อวันที่ 12 เมษายน 2565 | 3,178 | 0.20 |

| รวมเงินปันผลในระหว่างงวดหกเดือนสิ้นสุดวันที่ 30 มิถุนายน 2565 | รวมเงินปันผลในระหว่างงวดหกเดือนสิ้นสุดวันที่ 30 มิถุนายน 2565 | 3,178 | 0.20 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | ภายใน 1 ปี | 1 ถึง 5 ปี | มากกว่า  5 ปี | ภายใน 1 ปี | 1 ถึง 5 ปี |

| ภาระผูกพันตามสัญญา |  |  |  |  |  |

| -  สัญญาเช่าอุปกรณ์สำนักงานและบริการอื่น | 623 | 240 | 34 | 175 | 5 |

| -  สัญญาเพื่อซ่อมบำรุงเครื่องมือทางการแพทย์ | 271 | 70 | - | - | - |

| -  สัญญาค่าก่อสร้างและปรับปรุงอาคาร | 693 | 3 | - | 208 | - |

| รวม | 1,587 | 313 | 34 | 383 | 5 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 |

|  | งบการเงินรวม | งบการเงินรวม | งบการเงินรวม | งบการเงินรวม |

|  | ระดับ 1 | ระดับ 2 | ระดับ 3 | รวม |

|  |  |  |  |  |

| สินทรัพย์ทางการเงินที่วัดมูลค่าด้วยมูลค่ายุติธรรม | สินทรัพย์ทางการเงินที่วัดมูลค่าด้วยมูลค่ายุติธรรม | สินทรัพย์ทางการเงินที่วัดมูลค่าด้วยมูลค่ายุติธรรม | สินทรัพย์ทางการเงินที่วัดมูลค่าด้วยมูลค่ายุติธรรม | สินทรัพย์ทางการเงินที่วัดมูลค่าด้วยมูลค่ายุติธรรม |

| สินทรัพย์ทางการเงินหมุนเวียนอื่น |  |  |  |  |

| -	เงินลงทุนในกองทุนรวม (วัดมูลค่ายุติธรรมผ่านกำไรหรือขาดทุน) | - | 510 | - | 510 |

| สินทรัพย์ทางการเงินไม่หมุนเวียนอื่น |  |  |  |  |

| -	สินทรัพย์ตราสารอนุพันธ์ – สัญญา             แลกเปลี่ยนอัตราดอกเบี้ย | - | 6 | - | 6 |

| -	เงินลงทุนในตราสารทุน (วัดมูลค่ายุติธรรมผ่านกำไรขาดทุนเบ็ดเสร็จอื่น) | 403 | - | 190 | 593 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 | ณ วันที่ 30 มิถุนายน 2565 |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ระดับ 1 | ระดับ 2 | ระดับ 3 | รวม |

| สินทรัพย์ทางการเงินที่วัดมูลค่าด้วยมูลค่ายุติธรรม |  |  |  |  |

| สินทรัพย์ทางการเงินไม่หมุนเวียนอื่น | สินทรัพย์ทางการเงินไม่หมุนเวียนอื่น | สินทรัพย์ทางการเงินไม่หมุนเวียนอื่น | สินทรัพย์ทางการเงินไม่หมุนเวียนอื่น | สินทรัพย์ทางการเงินไม่หมุนเวียนอื่น |

| -	สินทรัพย์ตราสารอนุพันธ์ – สัญญา   แลกเปลี่ยนอัตราดอกเบี้ย | - | 6 | - | 6 |

| -	เงินลงทุนในตราสารทุน   (วัดมูลค่ายุติธรรมผ่านกำไรขาดทุนเบ็ดเสร็จอื่น) | 200 | - | 27 | 227 |